CELEX: C2004/314/17
Language: sk
Date: 2004-12-18 00:00:00
Title: Vec C-461/04: Žaloba podaná dňa 22. októbra 2004: Komisia Európskych spoločenstiev proti Holandskému kráľovstvu

18.12.2004   
            
            
               SK
            
            
               Úradný vestník Európskej únie
            
            
               C 314/8
            
         Žaloba podaná dňa 22. októbra 2004: Komisia Európskych spoločenstiev proti Holandskému kráľovstvu
   (Vec C-461/04)
   
      (Jazyk konania: holandčina)
   
   (2004/C 314/17)
   Komisia Európskych spoločenstiev, v zastúpení: Carmel O'Reilly a Rudi Troosters, splnomocnení zástupcovia, podala dňa 22. októbra 2004 na Súdny dvor Európskych spoločenstiev žalobu proti Holandskému kráľovstvu.
   Žalobkyňa navrhuje, aby Súdny dvor:
   
               1.
            
            
               určil, že Holandské kráľovstvo tým, že neprijalo právne predpisy a správne opatrenia potrebné na dosiahnutie súladu so smernicou Rady 2001/55/ES (1) z 20. júla 2001 o minimálnych štandardoch na poskytovanie dočasnej ochrany v prípade hromadného prílevu vysídlených osôb a o opatreniach na podporu rovnováhy úsilia medzi členskými štátmi pri prijímaní takýchto osôb a znášaní z toho vyplývajúcich dôsledkov, alebo v každom prípade tým, že Komisiu o tom neinformovalo, si nesplnilo povinnosti, ktoré mu vyplývajú z tejto smernice;
            
         
               2.
            
            
               zaviazal Holandské kráľovstvo nahradiť trovy konania.
            
         Žalobné dôvody a hlavné tvrdenia
   Lehota stanovená na dosiahnutie súladu so smernicou 2001/55/ES uplynula 31. decembra 2002.
   
      (1)  Ú. v. ES L 212, zo 7.8.2001, s. 12-23